Ιταλικές γενικές εκλογές 2008

Οι ιταλικές γενικές εκλογές διεξήχθησαν στις 13 και 14 Απριλίου 2008, στην Ιταλία πρόωρα για τη Γερουσία και τη Βουλή των Αντιπροσώπων, καθώς επίσης και τοπικές εκλογές στις περιφέρειες του Φρίουλι-Βενετία Τζούλια και στη Σικελία. Οι εκλογές προκηρύχθηκαν στις 6 Φεβρουαρίου 2008, μετά τη διάλυση της Βουλής, έπειτα από την πτώση της κυβέρνησης του Ρομάνο Πρόντι τον Ιανουάριο του 2008, λόγω απώλειας εμπιστοσύνης στο σώμα της Γερουσίας και της αποτυχημένης προσπάθειας του Προέδρου της Δημοκρατίας Φράνκο Μαρίνι να σχηματιστεί προσωρινή κυβέρνηση με στόχο την ψήφιση εκλογικού νόμου. Σύμφωνα με τον ιταλικό νόμο, οι εκλογές πρέπει να διεξαχθούν μέσα σε 70 μέρες από τη διάλυση της Βουλής. Ορίστηκαν για τις 13 και 14 Απριλίου και ανέδειξαν την 63η κυβέρνηση της Ιταλίας μετά τον Β΄ Παγκόσμιο Πόλεμο. Τα αποτελέσματα των εκλογών ανέδειξαν νικητή τον πρώην πρωθυπουργό Σίλβιο Μπερλουσκόνι του κόμματος του Λαού της Ελευθερίας έναντι του πρώην Δημάρχου της Ρώμης Βάλτερ Βελτρόνι του Δημοκρατικού Κόμματος.
200px|right|thumb|Ο Σίλβιο Μπερλουσκόνι.

Σύνοψη των εκλογών
μικρογραφία|Ο Τζιανφράνκο Φίνι, πρώην υπουργός Εξωτερικών της Ιταλίας και πρόεδρος του εθνικο-συντηρητικού κόμματος Alleanza Nazionale.
Το νέο κόμμα του Λαού της Ελευθερίας, που προέκυψε από συγχώνευση του κόμματος Φόρτσα Ιτάλια του Σίλβιο Μπερλουσκόνι και της Εθνικής Συμμαχίας του Τζιανφράνκο Φίνι, απέσπασε περίπου το 37,5% των ψήφων. Το Δημοκρατικό Κόμμα (πρώην συνασπισμός της Ελιάς) ήρθε δεύτερο, αποσπώντας το 33% περίπου. Συνολικά, ο κεντροδεξιός συνασπισμός του Λαού της Ελευθερίας μαζί με τη "Λέγκα του Βορρά" του Ουμπέρτο Μπόσι απέσπασαν το 47% ενώ ο κεντροαριστερός συνασπισμός του Δημοκρατικού Κόμματος μαζί με το κόμμα της Ιταλίας των αξιών απέσπασαν το 38%. 

Σύμφωνα με τα αποτελέσματα η κεντροδεξιά απέσπασε 340 έδρες στη Βουλή και η κεντροαριστερά 239. Στη Γερουσία ο συνασπισμός του Σίλβιο Μπερλουσκόνι κέρδισε 168 έδρες ενώ ο συνασπισμός του Βάλτερ Βελτρόνι 130 έδρες. Οι προβλέψεις για άνετη πλειοψηφία του Μπερλουσκόνι στη Βουλή επιβεβαιώθηκαν. Αντίθετα, η οριακή πλειοψηφία που προβλεπόταν να έχει στη Γερουσία διαψεύστηκε με το Λαό της Ελευθερίας να κερδίζει και σε αυτό το σώμα άνετη πλειοψηφία. 

Με τον αποκλεισμό του κόμματος της Αριστεράς-Ουράνιο Τόξο του κομμουνιστή Φαούστο Μπερτινότι και την απορρόφηση από το Δημοκρατικό κόμμα του Κομμουνιστικού Κόμματος της Ιταλίας, η νέα Βουλή θα είναι η πρώτη μετά τον Β' Παγκόσμιο Πόλεμο στην οποία δε θα εκπροσωπείται κανένα κομμουνιστικό κόμμα στην Ιταλία. Επιπλέον, με τη συνεργασία των Πρασίνων με την Άκρα Αριστερά, η Ιταλία έγινε μία από τις λίγες ευρωπαϊκές χώρες που δεν εκπροσωπούνται οι Πράσινοι στη Βουλή. 

Αποτελέσματα των εκλογών
Βουλή των Αντιπροσώπων
61.062 από 61.062 εκλογικά τμήματα

Τελικά αποτελέσματα (συμπεριλαμβανομένης και της Κοιλάδας της Αόστα, χωρίς τις ψήφους των Ιταλών του εξωτερικού).

ΚόμμαΨήφοι%ΜεταβολήΈδρεςΜεταβολή Λαός της Ελευθερίας  13.628.865  37,39%  272  Λέγκα του Βορρά  3.024.522  8,3%  60  Κίνηση για την Αυτονομία 410.487  1,13%  8 Συνασπισμός Σ. Μπερλουσκόνι  17.063.874  46,81%  340  Δημοκρατικό Κόμμα 12.092.998  33,17%  211  Ιταλία των Αξιών 1.593.675  4,37%  28 Συνασπισμός Β. Βελτρόνι  13.686.673  37,54%  239  Ένωση Κέντρου  2.050.319  5,62%  36  Η Αριστερά - Ουράνιο Τόξο  1.124.418  3,08%  -  Η Δεξιά–Τρίχρωμη Φλόγα  885.229  2,43%  -  Σοσιαλιστικό Κόμμα  355.581  0,98%  - Λαϊκό Κόμμα Νότιου Τιρόλου 147.666  0.41% 2 Αυτονομιστική και Προοδευτική Συμμαχία  29.311  0.08% 1 Άλλοι 1.138.545  3.11%  - Σύνολο 36.527.231  100%   618 

Γερουσία
61.062 από 61.062 εκλογικά τμήματα

ΚόμμαΨήφοι%ΜεταβολήΈδρεςΜεταβολή Λαός της Ελευθερίας  12.510.306  38,17%   141  Λέγκα του Βορρά  2.642.167  8,06%   25  Κίνηση για την Αυτονομία 355.076  1,08%   2 Συνασπισμός Σ. Μπερλουσκόνι  15.507.549  47,32%   168  Δημοκρατικό Κόμμα  11.042.325  33,7%   116  Ιταλία των Αξιών  1.414.118  4,32%   14  Συνασπισμός Β. Βελτρόνι  12.456.443  38,01%   130 Ένωση του Κέντρου  1.866.294  5,69%   3  Η Αριστερά - Ουράνιο Τόξο  1.053.154  3,21%   -  Η Δεξιά–Τρίχρωμη Φλόγα  687.211  2,1%   -  Σοσιαλιστικό Κόμμα  284.428  0,87%   -  Άλλοι (συμπ. τα κόμματα του Νότιου Τυρόλου και της Κοιλάδας της Αόστα) 916.148  2,78%   5 Σύνολο 32.771.227  100%  306 

Σύνολο

Οι κοινοβουλευτικές ομάδες στο Ιταλικό Κοινοβούλιο στην έναρξη του 16ου Νομοθετικού Σώματος της Δημοκρατίας.

+ Κοινοβουλευτικές ομάδες μετά τις Ιταλικές γενικές εκλογές του 2008ΚόμματαΒουλήΓερουσία   Ο Λαός της Ελευθερίας275 έδρες146 έδρες   Δημοκρατικό Κόμμα217 έδρες119 έδρες   Λίγκα του Βορά 60 έδρες 26 έδρες   Ιταλία των Αξιών 29 έδρες 14 έδρες   Ένωση Κέντρου 35 έδρες 11 έδρες <small> με το Λαϊκό Κόμμα Νότιου Τιρόλου   Μικτή ομάδα  * Κίνημα για τις Αυτονομίες  * Λαϊκό Κόμμα Νότιου Τιρόλο  * Βαλντοτανιανή Ένωση  * Ανεξάρτητοι και Ισόβιοι γερουσιαστές  14 έδρες 6 έδρες Κόμματα 630 έδρες  322 έδρες

 Παραπομπές 

 Εξωτερικοί σύνδεσμοι 
Ιταλική Βουλή των Αντιπροσώπων
Ιταλική Γερουσία
Αποτελέσματα από το ιταλικό Υπουργείο Εσωτερικών
in.gr- Άρθρο για τις εκλογές</div>

Κατηγορία:Ιταλικές εκλογές
Κατηγορία:Εκλογές του 2008